**VOSTOK-EUROPE a SLOVAKIA RING predstavujú novú limitovanú edíciu hodiniek!**

**14. 8. 2025, Orechová Potôň – Partnerstvo, ktoré spája rýchlosť, presnosť a štýl, prináša svoje prvé ovocie. Nedávno uzavretá spolupráca medzi pretekárskym okruhom SLOVAKIA RING a renomovanou značkou VOSTOK-EUROPE prináša do sveta motoršportu unikátnu novinku – limitovanú edíciu hodiniek v dizajne ikonického slovenského okruhu.**

**VOSTOK-EUROPE** patrí medzi popredných výrobcov prémiových športových hodiniek. Pôvodom z Litvy, značka prináša svojim zákazníkom odvážny dizajn, vysokú odolnosť a precízne spracovanie, čím si získala rešpekt po celom svete. Hodinky sa vyznačujú vysokou vodotesnosťou, spoľahlivými mechanickými či quartzovými strojčekmi a dizajnom inšpirovaným dobrodružstvom a adrenalínom. Výrobca používa len overené, prvotriedne materiály a oslovuje najmä športovcov, dobrodruhov a nadšencov motoršportu, ktorí oceňujú funkčnosť aj štýl v jednom.

**V spolupráci so SLOVAKIA RINGOM predstavuje VOSTOK-EUROPE historickú novinku** – svoju prvú limitovanú edíciu hodiniek venovanú svetu motoršportu. Nové hodinky sa vyznačujú unikátnym číselníkom s prvkami trate SLOVAKIA RING, výraznými kontrastnými ručičkami pre dokonalú čitateľnosť, robustným oceľovým puzdrom a špeciálne gravírovaným zadným viečkom s logom okruhu. V limitovanom počte vyrobených kusov mieri táto edícia k zberateľom a fanúšikom rýchlych kolies.

Model SLOVAKIA RING ponúka spojenie legendárnej hodinárskej značky a jedinečného odkazu jednej z najdlhších a najnáročnejších pretekárskych tratí v Európe.

Záujemcovia si môžu túto výnimočnú edíciu zakúpiť buď priamo na SLOVAKIA RINGU, cez jeho oficiálny e-shop, alebo v oficiálnom e-shope značky VOSTOK-EUROPE.

*\*\*\**

***Okruh SLOVAKIA RING / Areál SLOVAKIA RING***

*SLOVAKIA RING je profesionálny pretekársky okruh s licenciou FIA 2. stupňa, jediný svojho druhu na Slovensku. S celkovou dĺžkou 5 922 m sa radí medzi najdlhšie v Európe. Kvalitatívnymi a bezpečnostnými parametrami vytvára okruh zázemie nielen pre prestížne svetové šampionáty pod hlavičkou FIA. Od roku 2010 prináša podujatia pre profesionálnych jazdcov, amatérov aj širokú verejnosť.*

*SLOVAKIA RING v Orechovej Potôni predstavuje jedinečný areál. Na jednom mieste ponúka možnosť jazdiť na motoristickom okruhu, zdokonaliť sa v škole bezpečnej jazdy, vyskúšať si terénnu jazdu vo vynovenom* ***off-road areáli*** *a užiť si relax v hoteli. Súčasťou širšieho areálu je aj****Malkia Park*** *- útočisko pre exotické zvieratá. K atrakciám patrí tiež****Vojenské múzeum****. Pre všetkých, ktorí si chcú preveriť a zdokonaliť svoje jazdecké zručnosti či už na aute alebo motocykle, je pripravené profesionálne* ***CENTRUM BEZPEČNEJ JAZDY*** *s najmodernejším tréningovým cvičiskom v strednej Európe. Po aktívnom výkone si môžete dopriať výdatný obed či večeru v reštaurácii Ring a* ***Hoteli Ring\*\*\*****, ktorý ponúka komfortné ubytovanie. Poslednou akvizíciou v areáli je špičkové* ***Slovenské motokárové centrum*** *a jeho vonkajšia dráha dlhá 1170m. To ponúka bezkonkurenčný priestor pre aktívne jazdy na motokárach pre deti, dospelých ale aj majiteľov vlastných motokár. Centrum a dráha je ako jediná na Slovensku homologizovaná licenciou CIK-FIA.*

**GENERÁLNYM REKLAMNÝM PARTNEROM OKRUHU JE OMV SLOVENSKO.**

**Kontakt pre médiá:**

|  |  |
| --- | --- |
| Ing. Peter Pecze Marketing Director, SLOVAKIA RING mobil: +421 911 423 134 e-mail: pecze@slovakiaring.sk |  |